
RAPORT 

asupra proiectului de Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr.PLx 585/2017 din 18 decembrie 2017, cu dezbaterea pe fond, în procedură de urgenţă, a proiectului de Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri.

La întocmirea prezentului raport, Comisia a avut în vedere:

· avizul favorabil al Consiliului Legislativ (nr.880/18.01.2017)

· avizul negativ al Consiliului Economic şi Social (nr. 4171/22.08.2017)

· avizul negativ al Comisiei pentru drepturile omului, culte şi problemele minorităţilor naţionale (nr.4c-5/635/07.02.2018)

· avizul favorabil al Comisiei pentru industrii şi servicii (nr.4c-3/621/07.02.2018)

· avizul favorabil al Comisiei pentru egalitatea de şanse pentru femei şi bărbaţi (nr.4c-17/41/12.02.2018).
Proiectul de lege are ca obiect de reglementare modificarea şi completarea Legii nr.52/2011, în sensul extinterii domeniilor de activitate în care zilierii pot presta activităţi necalificate, respectiv: restaurante, activităţi de alimentaţie şi baruri şi alte activităţi de servire a băuturilor. De asemenea, proiectul de lege urmăreşte crearea cadrului legal pentru desfăşurarea activităţii de intermediere între cererea şi oferta de muncă zilieră prin agenţii acreditate.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.
Membrii Comisiei au dezbătut proiectul de lege în şedinţa din 13 februarie 2018. La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, din partea Ministerului Muncii şi Justiţiei Sociale, d-l Adrian Marius Rîndunică, Secretar de Stat şi d-l Eduard Corjescu, director.

La lucrările comisiei şi-au înregistrat prezenţa 17 deputaţi, din totalul de 24 de membri ai comisiei.

Raportul comisiei a fost adoptat cu majoritate de voturi (o abţinere).
Proiectul de lege a fost adoptat de Senat în şedinţa din 11 decembrie 2017.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport.
PREŞEDINTE,






SECRETAR,




Adrian Solomon 






Violeta Răduţ
Întocmit,

Consilier parlamentar Sorina Szabo
ANEXA
Amendamente admise:
	Nr. crt.
	Text act normativ de bază

(Legea nr.52/2011)
	Text adoptat de Senat
	Text propus de Comisie

(autorul amendamentului)
	Motivare

	1. 
	__
	Titlul legii

Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri


	Nemodificat
	

	2. 
	__
	Art.I. - Legea nr.52/2011 privind exercitarea unor activităţi cu caracter ocazional desfăşurate de zilieri, republicată în Monitorul Oficial al României, Partea I, nr.947 din 22 decembrie 2015, cu modificările şi completările ulterioare, se modifică şi completează după cum urmează:


	Nemodificat
	

	3. 
	Art. 4 alin (4)

(4) Niciun zilier nu poate presta activităţi pentru acelaşi beneficiar pe o perioadă mai lungă de 90 de zile cumulate pe durata unui an calendaristic, cu excepţia zilierilor care prestează activităţi în domeniul creşterii animalelor în sistem extensiv prin păşunatul sezonier al ovinelor, bovinelor, cabalinelor, precum şi activităţi sezoniere în cadrul grădinilor botanice aflate în subordinea universităţilor acreditate; în cazul acestora, perioada nu poate depăşi 180 de zile cumulate pe durata unui an calendaristic.

	__
	1. La articolul 4, alineatul (4) se modifică şi va avea următorul cuprins:

“(4) Niciun zilier nu poate presta activităţi pentru acelaşi beneficiar pe o perioadă mai lungă de 90 de zile cumulate pe durata unui an calendaristic, cu excepţia zilierilor care prestează activităţi în domeniul creşterii animalelor în sistem extensiv prin păşunatul sezonier al ovinelor, bovinelor, cabalinelor, activităţi sezoniere în cadrul grădinilor botanice aflate în subordinea universităţilor acreditate, precum şi în domeniul viticol; în cazul acestora, perioada nu poate depăşi 180 de zile cumulate pe durata unui an calendaristic.”
Autor: deputat Irinel Stativă

	Pentru respectarea normelor de tehnică legislativă.

Activităţile agricole desfăşurate în plantaţiile de vie presupun o diversitate de lucrări sezoniere care fac imposibilă încadrarea în termenul de 90 de zile prevăzut de lege. Extinderea la un număr de 180 de zile cumulate pe durata unui an calendaristic vine în sprijinul solicitării Patronatului Naţional al Viei şi Vinului din România.

	4. 
	Art.13 alin.(1) lit.p)

Art.13. - (1) Munca necalificată cu caracter ocazional se poate presta în următoarele domenii prevăzute în Clasificarea activităţilor din economia naţională, actualizată:

………..………………………………………….

p) hoteluri şi alte facilităţi de cazare - diviziunea 55; facilităţi de cazare pentru vacanţe şi perioade de scurtă durată - clasa 5520 - tabere de copii (organizate de Ministerul Tineretului şi Sportului, direct sau prin unităţile din subordinea acestuia); 
	1. La articolul 13 alineatul (1), litera p) se modifică şi va avea următorul cuprins:

“p) hoteluri şi alte facilităţi de cazare -diviziunea 55; hoteluri şi alte facilităţi de cazare similare - clasa 5510; facilităţi de cazare pentru vacanţe şi perioade de scurtă durată - clasa 5520 - tabere de copii (organizate de Ministerul Tineretului şi Sportului, direct sau prin unităţile din subordinea acestuia);”


	2. La articolul 13 alineatul (1), litera p) se modifică şi va avea următorul cuprins:
 „p) hoteluri şi alte facilităţi de cazare -diviziunea 55; hoteluri şi alte facilităţi de cazare similare - clasa 5510; facilităţi de cazare pentru vacanţe şi perioade de scurtă durată - clasa 5520 - tabere de copii, organizate de Ministerul Tineretului şi Sportului, direct sau prin unităţile din subordinea acestuia;”

Autori: membrii comisiei
	Au fost eliminate parantezele din text pentru respectarea normelor de tehnică legislativă.

	5. 
	__
	2. La articolul 13 alineatul (1), după litera ş) se introduc trei noi litere, lit.t)-u), cu următorul cuprins:

“t) restaurante - clasa 5610;

ţ) alte activităţi de alimentaţie n.c.a. - 5629;

u) baruri şi alte activităţi de servire a băuturilor - clasa 5630.”


	Devine punct 3 nemodificat
	


	6. 
	__
	3. După Capitolul II, se introduce un nou capitol, Capitolul II1, alcătuit din art.131-136, cu următorul cuprins

„Capitolul II1
Intermedierea între cererea şi oferta de muncă zilieră
Art.131.- Intermedierea între cererea şi oferta de muncă zilieră este activitatea prin care se realizează punerea în legătură a beneficiarilor cu zilierii, în vederea stabilirii, în conformitate cu prevederile prezentei legi, de raporturi de muncă. 
Art.132. - Activitatea de intermediere între cererea şi oferta de muncă zilieră se realizează, pe teritoriul României, pe baza cererilor formulate de persoanele interesate să desfăşoare activităţi ca zilieri şi de persoanele interesate să beneficieze de munca unui zilier, de către agenţiile de intermediere prevăzute la art.133, acreditate potrivit Criteriilor şi procedurii de acreditare a agenţiilor de intermediere între cererea şi oferta de muncă zilieră, procedurii de acreditare şi notificare, suspendare şi retragere a acreditării, respectiv a dreptului de a presta servicii de intermediere între cererea şi oferta de muncă zilieră şi obligaţiile agenţiilor de intermediere între cererea şi oferta de muncă zilieră acreditate, care se aprobă prin hotărâre a Guvernului.

Art.133. (1) Agenţiile de intermediere între cererea şi oferta de muncă zilieră pot fi:

a) societăţi înfiinţate pe teritoriul României în condiţiile Legii societăţilor nr.31/1990, republicată, cu modificările şi completările ulterioare, care au ca obiect de activitate Activităţi ale agenţiilor de plasare a forţei de muncă - cod CAEN 7810;

b) societăţi înfiinţate în alte state membre ale Uniunii Europene sau în Spaţiul Economic European, în baza legislaţiei statului de origine, care au fost supuse sau nu, după caz, unei condiţii de acreditare sau autorizare pentru prestarea de servicii de intermediere a muncii în statul respectiv şi care se stabilesc cu caracter permanent în România, în condiţiile Legii nr.31/1990, republicată, cu modificările şi completările ulterioare sau prestează transfrontalier astfel de servicii pe teritoriul României, cu caracter temporar sau ocazional.

(2) Societăţile înfiinţate în alte state membre ale Uniunii Europene sau în Spaţiul Economic European, pentru care, pentru prestarea de servicii de intermediere a muncii, în baza legislaţiei statului de origine nu a fost necesară obţinerea unei acreditări sau autorizări, nefiind astfel supuse unor condiţii de acreditare sau autorizare, în cazul prestării în România de activităţi de intermediere între cererea si oferta de muncă zilieră, se supun acreditării în condiţiile hotărârii Guvernului prevăzute la art.132 ca şi societăţile din România, cu excepţia celor care intenţionează să presteze transfrontalier astfel de servicii pe teritoriul României, cu caracter temporar sau ocazional, şi care în cazul prestării activităţii lor în România se supun procedurii de notificare.
(3) Nu se supun acreditării în condiţiile hotărârii Guvernului prevăzute la art.132 societăţile înfiinţate în alte state membre ale Uniunii Europene sau în Spaţiul Economic European, în baza legislaţiei statului de origine, care au fost supuse unei astfel de condiţii de acreditare sau autorizare în statul de origine sau de provenienţă.

Art.134.- Furnizorii de servicii de intermediere a muncii acreditaţi sau care au îndeplinit obligaţia de notificare a agenţiei pentru ocuparea forţei de muncă judeţene, respectiv a municipiului Bucureşti, în condiţiile prevăzute de Hotărârea Guvernului nr.277/2002 privind aprobarea Criteriilor de acreditare a furnizorilor de servicii specializate pentru stimularea ocupării forţei de muncă, cu modificările şi completările ulterioare, pot presta servicii de intermediere între cererea şi oferta de muncă zilieră din România, pe teritoriul României, fară a se supune acreditării potrivit hotărârii Guvernului prevăzute la art.132 în condiţiile în care, anterior, notifică agenţia pentru ocuparea forţei de muncă judeţeană, respectiv a municipiului Bucureşti, cu privire la prestarea acestor servicii şi dreptul de a presta servicii de intermediere a muncii nu a fost suspendat sau retras, conform prevederilor legale.
Art.135.- Prin excepţie de la prevederile art.4 alin.(4), zilierii care ocupă un loc de muncă în urma intermedierii realizate de o agenţie acreditată potrivit prezentei legi pot presta activităţi pentru acelaşi beneficiar pe o perioadă de maximum 180 de zile cumulate pe durata unui an calendaristic.
Art.136.- Agenţiile de intermediere nu percep nicio taxă persoanelor fizice care doresc să desfăşoare activităţi în condiţiile prezentei legi în schimbul demersurilor în vederea recrutări acestora de către beneficiar.”
	4. După Capitolul II se introduce un nou capitol, Capitolul II1, cuprinzând articolele 131 - 136, cu următorul cuprins

Text nemodificat
	Pentru respectarea normelor de tehnică legislativă.

	7. 
	__
	4. La articolul 14 alineatul (1), după litera f) se introduc două noi litere, lit.g) şi h), cu următorul cuprins:

“g) furnizarea, fară acreditarea sau notificarea prevăzută de lege, după caz, de servicii de intermediere între cererea şi oferta de muncă zilieră, se sancţionează cu amendă de la 5.000 lei la 10.000 lei;

h) necomunicarea datelor, informaţiilor, precum şi neprezentarea tuturor înscrisurilor şi oricăror altor date sau documente solicitate de agenţiile pentru ocuparea forţei de muncă judeţene, precum şi a municipiului Bucureşti necesare, în vederea îndeplinirii atribuţiilor care le revin şi care au legătură cu controlul efectuat, se sancţionează cu amendă de la 3.000 lei la 5.000 lei.”

	Devine punct 5 nemodificat.
	

	8. 
	__
	5. La articolul 15, după alineatul (2) se introduce un nou alineat, alin.(3), cu următorul cuprins:

„(3) Constatarea şi sancţionarea contravenţiilor prevăzute la art.14 alin.(1) lit.g) şi h) se realizează de organele de control ale agenţiilor pentru ocuparea forţei de muncă judeţene, precum şi a municipiului Bucureşti.”


	Devine punct 6 nemodificat.
	

	9. 
	__
	Art.II. - Acreditarea agenţiilor de intermediere între cererea şi oferta de muncă zilieră se realizează de către Agenţia Naţională pentru Ocuparea Forţei de Muncă, prin agenţiile pentru ocuparea forţei de muncă judeţene, respectiv a municipiului Bucureşti.
	Nemodificat 
	

	10. 
	__
	Art.III. - (1) În termen de 60 de zile de la data publicării în Monitorul Oficial al României, Partea I, a prezentei legi, Ministerul Muncii şi Justiţiei Sociale, la propunerea Agenţiei Naţionale pentru Ocuparea Forţei de Muncă, va supune spre aprobare Guvernului hotărârea prevăzută la art. 132 din prezenta lege.
(2) Dispoziţiile prevăzute la art.I pct.2 intră în vigoare la 30 de zile de la data publicării prezentei legi.


	Art.III. - (1) Prezenta lege intră în vigoare la 3 zile de la data publicării, cu excepţia prevederilor pct.5 al art.I, care  intră în vigoare la 30 de zile de la data publicării prezentei legi în Monitorul Oficial al României, Partea I.

(2) În termen de 60 de zile de la data intrării în vigoare a prezentei legi, Ministerul Muncii şi Justiţiei Sociale, la propunerea Agenţiei Naţionale pentru Ocuparea Forţei de Muncă, va supune spre aprobare Guvernului hotărârea prevăzută la art.132 din Legea nr.52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare, astfel cum a fost modificată şi completată prin prezenta lege.

Autori: membrii comisiei.

	Pentru respectarea normelor de tehnică legislativă.

Pentru respectarea normelor de tehnică legislativă.

